
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 226 


22 Δεκεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

407. Τροποποίηση διατάξεων του Ταμείου Πρό¬ 
νοιας Δικαστικών Επιμελητών. 

408. Ίδρυση Εργαστηρίων στο Τμήμα Γεωργι¬ 
κών Βιομηχανιών του Γεωργικού Πανεπι¬ 
στημίου Αθηνών και καθορισμός του εσωτε¬ 


ρικού τους Κανονισμού. 2 

409. Αξιολόγηση μαθητών του Γυμνασίου . 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 407 (1) 

Τροποποίηση διατάξεων του Ταμείου Προνοίας Δι¬ 
καστικών Επιμελητών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν. 2042/92 (Α 
75). 

2. Τις διατάξεις του άρθρου 15 του Π.Δ. 213/ 
1992 (Α 102). 

3. Την από 10/93 συνταχθείσα αναλογιστική με¬ 
λέτη σύμφωνα με το άρθρο 71 του Ν. 2084/1992 (Α 
165) και την από 30.9.94 συμπληρωματική αυτής. 

4. Τις διατάξεις των άρθρων 23 παρ. 1 στοιχ. στ., 
24 παρ. 1 και 2 στοιχ. γ. 26 παρ. 1 και 27 παρ. 1 
στοιχ. δ του Ν. 1558/1985 όπως προσετέθη με το 
άρθρο 27 του Ν. 2081 /1992 (Α 154). 

6. Το γεγονός ότι από τις διατάξεις του παρόντος 
Δ/τος δεν προκαλείται καμμία δαπάνη. 

7. Τη γνώμη του Δ.Σ. του Ταμείου Πρόνοιας Δικα¬ 
στικών Επιμελητών που διατυπώθηκε κατά τις 9η/ 
24.5.1994 και 21η/3.10.94 συνεδριάσεις του. 

8. Τη γνώμη του Συμβουλίου Κοινωνικής Ασφάλι¬ 
σης που διατυπώθηκε κατά τις 42η/6.7.1994 και 
49η/19.10.1994 συνεδριάσεις του της ΚΖ περιό¬ 
δου. 

9. Την 2024/26.10.1993 (Β 833) κοινή απόφαση 


του Πρωθυπουργού και Υπουργού Υγείας, Πρόνοιας 
και Κοινωνικών Ασφαλίσεων. 

10. Τις 542/1994 και 660/1994 γνωμοδοτήσεις 
του Συμβουλίου της Επικράτειας μετά από πρόταση 
1 του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

Οι περ. α, β και γ της παρ. 1 του άρθρου 4 του Α.Ν. 
2682/1940 όπως ισχύουν μετά την τελευταία τρο¬ 
ποποίηση τους με το άρθρο 1 του Π.Δ. 48/6.2.93 (Α 
20), αντικαθίστανται ως ακολούθως: 

«Άρθρο 4 

1. Οι πόροι του Ταμείου απαρτίζονται από: 
α) Δραχμές σαράντα οκτώ (48) για κάθε επίδοση 
πόσης φύσεως, αντικειμένου, μορφής, τύπου και 
ονομασίας δικογράφου ή εγγράφου, περιλαμβανο- 
μένων και των ατελών επιδόσεων. 

β) Δραχμές τριάντα οκτώ (38) για κάθε εκδιδό- 
μενο αντίγραφο ως και για κάθε πιστοποιητικό ή βε¬ 
βαίωση. 

γ) Δραχμές ογδόντα τέσσερις (84) για κάθε συ- 
ντασσόμενη έκθεση, πρόγραμμα ή επαναληπτικό 
πρόγραμμα πλειστηριασμού, εγκατάσταση, απο¬ 
βολή, έξωση, προσωποκράτηση, κήρυξη και οποιο- 
δήποτε διαμαρτυρικό, οι οποίες καταβάλλονται από 
τον ενεργούντα τις πράξεις αυτές ασφαλισμένο και 
βαρύνουν αυτόν». 

* Άρθρο 2 

Η ισχύς του Δ/τος αυτού αρχίζει από 1.1.95. 

Στον Υφυπουργό Υγείας, Πρόνοιας και Κοινωνι¬ 
κών Ασφαλίσεων, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 17 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΦΟΙΒΟΣ ΙΟΑΝΝΙΔΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 408 (2) 

Ίδρυση Εργαστηρίων στο Τμήμα Γεωργικών Βιομη¬ 
χανιών του Γεωργικού Πανεπιστημίου Αθηνών και 

καθορισμός του εσωτερικού τους Κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 

1268/1982 «Για τη δομή και λειτουργία των Ανωτά- 
των Εκπαιδευτικών Ιδρυμάτων» (Α 87), όπως η τε¬ 
λευταία αυτή διάταξη τροποποιήθηκε με το άρθρο 
48 παρ. 2 του Ν. 1404/1983 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α 
173). 

β) Του άρθρου 29Α του Ν. 1558/85 (Α 137), όπως 
αυτό προσετέθη με το άρθρο 27 του Ν. 2081 /92 (Α 
154) και 

γ) Του άρθρου 19 παρ. 2 του Ν. 1735/1987 (Α 
195). 

2. Τη γνώμη της Γ ενικής Συνέλευσης του Τμήμα¬ 
τος Γ εωργικών Βιομηχανιών του Γ εωργικού Πανεπι¬ 
στημίου Αθηνών (συνεδριάσεις 22/2.2.1993, 25/ 
19.3.1993). 

3. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
προϋπολογισμού του Γ εωργικού Πανεπιστημίου 
Αθηνών για το οικονομικό έτος 1994, ενώ για τα 
επόμενα οικονομικά έτη προκαλείται δαπάνη 
750.000 δρχ. για κάθε εργαστήριο η οποία θα καλυ¬ 
φθεί κατά τις διατάξεις του άρθρου 7 του παρόντος. 

4. Την αριθμ. 548/1994 γνωμοδότηση του Συμ¬ 
βουλίου της Επικράτειας με πρόταση των Υπουργών 
Προεδρίας της Κυβέρνησης και Εθνικής Παιδείας 
και θρησκευμάτων, αποφασίζουμε: 

Άρθρο 1 

Κατάργηση - Ίδρυση Εργαστηρίων 

1. Το Εργαστήριο Γεωργικών Βιομηχανιών το 
οποίο εντάχθηκε με την αριθμ. 4942/13.7.1989 
πρυτανική πράξη στο Τμήμα Γεωργικών Βιομηχα¬ 
νιών του Γ εωργικού Πανεπιστημίου Αθηνών καταρ- 
γείται. 

2. Ιδρύονται στο Τμήμα Γεωργικών Βιομηχανιών 
τα ακόλουθα εργαστήρια: 

α) Χημείας και Ανάλυσης Τροφίμων, το οποίο εξυ¬ 
πηρετεί εκπαιδευτικές και ερευνητικές ανάγκες στα 
γνωστικά αντικείμενα: 

- Χημείας Τροφίμων και Ευφραντικών. 

- Βιοχημείας τροφίμων. 

- Μέθοδοι ανάλυσης τροφίμων - Ενόργανοι μέθο¬ 
δοι ανάλυσης τροφίμων. 

- Φυσικοχημείας τροφίμων και θερμοδυναμικής. 

β) Μικροβιολογίας και Βιοτεχνολογίας Τροφίμων, 

το οποίο εξυπηρετεί εκπαιδευτικές και ερευνητικές 
ανάγκες στα γνωστικά αντικείμενα: 


- Μικροοργανισμοί που εμφανίζονται ή χρησιμο¬ 
ποιούνται στα τρόφιμα (παθογόνοι και μη). 

- Μέθοδος προσδιορισμού των μικροοργανισμών 
των τροφίμων. 

- Υγιεινή Βιομηχανιών τροφίμων. 

- Τεχνολογία παραγωγής ζυμουμένων προϊόντων 
και καθαρών καλλιεργειών για την παραγωγή τους. 

- Εφαρμογές των βιοτεχνολογικών μεθόδων για 
την ανάπτυξη νέων τεχνικών παραγωγής τροφίμων, 
προϊόντων υψηλής προστιθεμένης αξίας και αξιο¬ 
ποίησης των υποπροϊόντων της Βιομηχανίας τροφί¬ 
μων. 

γ) Ποιοτικού Ελέγχου και Υγιεινής Τροφίμων και 
Ποτών, το οποίο θα εξυπηρετεί εκπαιδευτικές και 
ερευνητικές ανάγκες στα γνωστικά αντικείμενα: 

- Συντελεστές ποιότητας, ποιοτικές προδιαγρα¬ 
φές, νομοθεσία τροφίμων. 

- Μακροσκοπική, οργανοληπτική και εργαστη¬ 
ριακή αξιολόγηση της ποιότητας και της υγιεινής των 
τροφίμων. 

- Συνθήκες παραγωγής και ανάλυσης επικινδυνό- 
τητας. 

δ) Μηχανικής Τροφίμων, Επεξεργασίας και Συ¬ 
ντήρησης Γ εωργικών Προϊόντων, το οποίο εξυπηρε¬ 
τεί εκπαιδευτικές και ερευνητικές ανάγκες στα γνω¬ 
στικά αντικείμενα: 

- Τεχνική θερμοδυναμική. 

- Φαινόμενα μεταφοράς. 

- Φυσικές ιδιότητες τροφίμων και ποτών. 

Τεχνική διεργασιών και εξοπλισμός βιομηχανιών 

τροφίμων, ποτών και λοιπών γεωργικών προϊόντων. 

Σχεδιασμός βιομηχανιών τροφίμων, ποτών και λοι¬ 
πών γεωργικών προϊόντων. 

Συσκευασία τροφίμων, ποτών και λοιπών γεωργι¬ 
κών προϊόντων. 

Μέθοδοι συντήρησης, επεξεργασίας, συσκευα- 
σίας, αποθήκευσης και διακίνησης τροφίμων, ποτών 
και άλλων γεωργικών προϊόντων. 

Τεχνολογία τροφίμων και ποτών όπως οίνου και 
οινοπευματωδών ποτών, λιπών και ελαίων, φρούτων 
και λαχανικών, κρέατος και άλλων γεωργικών προϊό¬ 
ντων. 

Άρθρο 2 

Εσωτερικός Κανονισμός. 

Ο εσωτερικός κανονισμός των ιδρυομένων με το 
προηγούμενο άρθρο εργασηρίων περιέχεται στα 
επόμενα άρθρα. 

Άρθρο 3 

Αποστολή 

Κάθε εργαστήριο έχει ως αποστολή: 

1. Την κάλυψη των διδακτικών αναγκών σε προ¬ 
πτυχιακό και μεταπτυχιακό επίπεδο του Τμήματος 
Γ εωργικών Βιομηχανιών καθώς και άλλων Τ μημάτων 
του Γεωργικού Πανεπιστημίου Αθηνών στα αντικεί¬ 
μενα με τα οποία ασχολείται. 

2. Την ανάπτυξη προγραμμάτων διδασκαλίας και 

έρευνας για μεταπτυχιακούς φοιτητές στα πλαίσια 
των γνωστικών αντικειμένων των εργαστηρίων. 

3. Την κάθε μορφής συνεργασία σε όλα τα κέντρα 
ερευνών και ακαδημαϊκά ιδρύματα ελληνικά και αλ¬ 
λοδαπά, εφόσον οι επιστημονικοί στοίχοι συμπτί- 
πτουν, συμβαδίζουν και αλληλοσυμπληρώνονται με 
εκείνους των εργασηρίων, μέσα σε πνεύμα αμοι¬ 
βαιότητας και συλλογικής εργασίας. 

4. Την οργάνωση σεμιναρίων, συμποσίων, συνε¬ 
δρίων, διαλέξεων καθώς και την πραγματοποίηση 
δημοσιεύσεων και εκδόσεων. 

5. Τη συνεργασία με δημόσιες υπηρεσίες, δή¬ 
μους, κοινότητες και άλλους κοινωνικούς και επι¬ 
στημονικού φορείς και τη συμβολή των εργαστηρίων 
στη μελέτη προβλημάτων ανάπτυξης της χώρας. 

6. Την παροχή υπηρεσιών κατά τα προβλεπόμενα 
στο Π.Δ. 159/1984 (Α' 53). 

Αρθρο 4 
Προσωπικό 

Το προσωπικό κάθε εργαστηρίου απαρτίζεται από 
τα μέλη Διδακτικού Ερευνητικού Προσωπικού του 
Τμήματος Γεωργικών Βιομηχανιών που το γνωστικό 
τους αντικείμενο εμπίπτει στα ερευνητικά ενδιαφέ¬ 
ροντα κάθε εργαστηρίου, όπως αυτά ορίζονται στο 
άρθρο 1 του παρόντος προεδρικού διατάγματος κα¬ 
θώς και τα μέλη Ειδικού Διοικητικού Τεχνικού Προ¬ 
σωπικού και το λοιπό επιστημονικό προσωπικό που 
τοποθετείται στα εργαστήρια, σύμφωνα με τις δια¬ 
τάξεις του άρθρου 4 παρ. 1 του Ν. 2083/1992 (Α’ 
159). 

Αρθρο 5 

Διοίκηση - Αρμοδιότητες 

1. Κάθε εργαστήριο διευθύνεται από το Διευθυ¬ 
ντή του που είναι μέλος του Διδακτικού Ερευνητικού 
Προσωπικού που ορίζεται σύμφωνα με τις διατάξεις 
της παραγράφου 22 του άρθρου 28 του Ν. 2083/ 
1992 (Α’159). 

2. Ο διευθυντής ασκεί τις αρμοδιότητες που ορί¬ 
ζει το άρθρο 7 του Ν. 1268/1982 και επί πλέον: 

α) Συντονίζει το διδακτικό (προπτυχιακό - μετα¬ 
πτυχιακό) και ερευνητικό έργο του εργαστηρίου. 

β) Καταρτίζει και υποβάλλει για έγκριση στα αρμό¬ 
δια όργανα του ιδρύματος το ετήσιο πρόγραμμα λει¬ 
τουργίας του εργαστηρίου και μεριμνά για την τή¬ 
ρησή του. 

γ) Μεριμνά για την οικονομική διαχείριση των εσό¬ 
δων του εργαστηρίου. 

δ) Μεριμνά για τη στελέχωση του εργαστηρίου με 
το αναγκαίο προσωπικό. 

ε) Μεριμνά για την κατανομή των χώρων εργαστη¬ 
ρίου. 

στ) Υποβάλλει τον ετήσιο απολογισμό των δρα¬ 
στηριοτήτων του εργαστηρίου. 

ζ) Εισηγείται-στη Γ ενική Συνέλευση του Τ μήματος 
ή του Τομέα του υπευθύνους αναλωσίμων υλικών 
και του κινητού εξοπλισμού, οι οποίοι μπορεί να είναι 


μέλη Διδακτικού Ερευνητικού Προσωπικού, Ειδικού 
Εκπαιδευτικού Προσωπικού ή Ειδικού Διοικητικού 
Τεχνικού Προσωπικού και 

η) υπογράφει κάθε εξερχόμενο έγγραφο και γε¬ 
νικά είναι υπεύθυνος για την ομαλή και αποδοτική 
λειτουργία του εργαστηρίου. 

Αρθρο 6 
Λειτουργία 

1. Κάθε εργαστήριο λειτουργεί κατά τις εργάσιμες 
ημέρες και ώρες, σύμφωνα με τον κανονισμό του 
ιδρύματος. Το ωράριο εργασίας του προσωπικού εί¬ 
ναι αυτό που προβλέπεται από τις κείμενες διατά¬ 
ξεις για κάθε κατηγορία. 

2. Ο Διευθυντής ενημερώνεται πριν από τη διεξα¬ 
γωγή κάθε εργασίας που γίνεται στο εργαστήριο στα 
πλαίσια ερευνητικού προγράμματος ή άλλου έργου 
που έχει αποφασισθεί και καθορίζει μέσα στα πλαί¬ 
σια της αποστολής του εργαστηρίου την προτεραιό¬ 
τητα στη χρησιμοποίηση οργάνων και χώρων σε πε¬ 
ρίπτωση που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει 
λειτουργία του εργαστηρίου, τη χρησιμοποίηση ορ¬ 
γάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, 
επισκεπτών), στους χώρους, όπου τηρούνται ειδικοί 
κανόνες ασφαλείας που αποσκοπούν στην προφύ¬ 
λαξη της υγείας και αρτιμέλειας των εργαζομένων 
καθώς και στην προστασία των οργάνων και εγκατα¬ 
στάσεων του από βλάβες. 

4. Η χρησιμοποίηση ειδικών οργάνων του εργα¬ 
στηρίου επιτρέπεται μόνο στο προσωπικό του εργα¬ 
στηρίου ή άλλους ερευνητές που έχουν ειδική επί 
των οργάνων αυτών εκπαίδευση και εξουσιοδό¬ 
τηση. 

Κινητά όργανα και σκεύη, τα οποία παραδίδονται 
για την διεξαγωγή εργασιών επιστρέφονται, μετά 
την χρησιμοποίησή τους, στην κατάσταση που είχαν 
παραδοθεί. 

5. Με εισήγηση του διευθυντή στη Γ ενική Συνέ¬ 
λευση του Τμήματος ή του Τομέα είναι δυνατή η 
πρόσληψη επιστημόνων σε τομείς σχετικούς με τις 
διδακτικές και ερευντητικές δραστηριότητες του 
εργαστηρίου, σύμφωνα με το άρθρο 18 του Ν. 
1268/1982 (Α’ 87). 

6. Ο Διευθυντής μπορεί να αναθέτει σε μέλος Ει¬ 
δικού Διοικητικού Τεχνικού Προσωπικού τη διοικη¬ 
τική και γραμματειακή υποστήριξη του εργαστη¬ 
ρίου. 

Άρθρο 7 
Πόροι 

Πόροι των εργαστηρίων είναι: 

α) Οι πιστώσεις, οι οποίες προέρχονται από τις δη¬ 
μόσιες επενδύσεις ή τον τακτικό προϋπολογισμό ή 
την ιδιαίτερη περιουσία του Ιδρύματος και οι οποίες 
χορηγούνται σύμφωνα με τη διαδικασία του άρθρου 
9 του ν. 1268/1982. 

β) Τα έσοδα από την παροχή υπηρεσιών, σύμ¬ 
φωνα με το άρθρο 3 παρ. 3 του π.δ. 159/1984 (Α' 
53). 

γ) Οι πιστώσεις από άλλες πηγές όπως: 

ι) η ετήσια επιχορήγηση από τακτικό προϋπολογι¬ 
σμό και προϋπολογισμό δημόσιων επενδύσεων από 
τα διάφορα υπουργεία της χώρας. 

ιι) οι κληρονομιές, κληροδοτήματα, δωρεές και 
κάθε άλλη οικονομική ενίσχυση που προέρχεται από 
ημεδαπά ή αλλοδαπά φυσικά και νομικά πρόσωπα 
προς το Γεωργικό Πανεπιστήμιο Αθηνών για τους 
σκοπούς των εργαστηρίων, εφόσον δεν τίθενται 
όροι που αντιβαίνουν στο σκοπό των εργαστηρίων 
και του Γεωργικού Πανεπιστημίου Αθηνών. 

δ) Τα κονδύλια που προέρχονται από τα ιδιαίτερα 
ερευνητικά προγράμματα. 

Άρθρο 8 

Τηρούμενα Βιβλία 

Για τις ανάγκες των εργαστηρίων τηρούνται τα 
ακόλουθα βιβλία και στοιχεία: 

- Βιβλίο Πρωτοκόλλου 

- Βιβλίο περιουσιακών στοιχείων 

- Φάκελος οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών 
και οργάνων 

- Αρχείο ερευνητικών προγραμμάτων 

- Κάθε άλλο βιβλίο ή στοιχείο που προβλέπεται 
από την ισχύουσα νομοθεσία ή κρίνεται απαραίτητο 
για τα εργαστήρια. 

Άρθρο 9 

Χώρος εγκατάστασης 

Χώροι εγκατάστασης κάθε εργαστηρίου είναι οι 
χώροι που παραχωρούνται για τη διεξαγωγή του έρ¬ 
γου του και ειδικότερα οι χώροι των ειδικών εγκατα¬ 
στάσεων με τα όργανα και το λοιπό τεχνικό εξοπλι¬ 
σμό για τη διενέργεια των ερευνητιικών προγραμμά¬ 
των και των εργαστηριακών ασκήσεων. 

Στο χώρο εγκατάστασης υπάρχει πινακίδα με τον 
τίτλο του εργαστηρίου και το ονοματεπώνυμο του 
διευθυντή. 

Στον Υπουργό εθνικής Παιδείας και θρησκευμά¬ 
των αναθέτουμε τη δημοσίευση κ αι εκτέλεση του 
παρόντος διατάγματος. 

Αθήνα, 17 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΘΡΗΣΚΕΥΜΑΤΟΝ 

ΑΝΑΣΤΑΣΙΟΣ ΠΕΠΟΝΗΣ ΓΕΩΡΓΙΟΣ Α. ΠΑΠΑΝΔΡΕΟΥ 

Αξιολόγηση μαθητών του Γυμνασίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 11, του άρθρου 
24 παρ. 2 του Ν. 1566/1985 «Δομή και λειτουργία 
της Πρωτοβάθμιας και Δευτεροβάθμιας Εκπαίδευ¬ 
σης και άλλες διατάξεις» (ΦΕΚ 167 τ.Α'). 

2. Τις διατάξεις του άρθρου 4 του Ν. 1824/1988 
«Ρύθμιση θεμάτων εκπαιδευτικών και άλλες διατά¬ 
ξεις» (ΦΕΚ 296 τ.Α’). 

3. Την υπ’ αριθμ. 12/94 γνωμοδότηση του Παιδα¬ 
γωγικού Ινστιτούτου. 

4. Το γεγονός ότι από τις διατάξεις αυτού του δια¬ 
τάγματος δεν προκαλείται δαπάνη σε βάρος του 
κρατικού προϋπολογισμού (άρθρο 29Α του Ν. 
1558/85 (ΦΕΚ 167 Α') το οποίο προσετέθη στο 
νόμο αυτό με το άρθρο 27 του Ν. 2081 /92 (ΦΕΚ 
154 Α’) βλ. και Π.Ε 403/94). 

5. Την υπ’ αριθμ. 653/94 γνωμοδότηση του Συμ¬ 
βουλίου της Επικράτειας με πρόταση του Υπουργού 
Εθνικής Παιδείας και θρησκευμάτων, αποφασί¬ 
ζουμε: 

Άρθρο 1 

Έννοια και σκοπός της αξιολόγησης 

1. Αξιολόγηση είναι η διαδικασία που αποσκοπεί 
στο να προσδιορίσει, κατά τρόπο συστηματικό και 
αντικειμενικό, το αποτέλεσμα ορισμένης δραστη¬ 
ριότητας σε σχέση με τους στόχους τους οποίους 
αυτή επιδιώκει και την καταλληλότητα των μέσων 
και μεθόδων που χρησιμοποιούνται για την επίτευξή 
τους. Στο χώρο της εκπαίδευσης αξιολόγηση είναι η 
συστηματική διαδικασία ελέγχου του βαθμού επί¬ 
τευξης των επιδιωκομένων από το εκπαιδευτικό σύ¬ 
στημα σκοπών κα: ειδικών στόχων. 

2. Αξιολόγηση του μαθητή είναι η συνεχής παιδα¬ 
γωγική διαδικασία, με βάση την οποία παρακολου- 
θείται η πορεία μάθησης αυτού, προσδιορίζονται τα 
τελικά αποτελεσματά της και εκτιμώντας παράλ¬ 
ληλα, διάφορα χαρακτηριστικά της προσωπικότητας 
του μαθητή που σχετίζονται με το έργο του σχο¬ 
λείου. Η αξιολόγηση αποτελεί οργανικό στοιχείο της 
διδακτικής - μαθησιακής διαδικασίας, η οποία αρχί¬ 
ζει με τον καθορισμό των στόχων και ολοκληρώνεται 
με τον έλεγχο της επίτευξής τους. Πρώτιστος στό¬ 
χος της είναι η συνεχής βελτίωση της διδασκαλίας 
και της γενικότερης λειτουργίας του σχολείου, κα¬ 
θώς και η συνεχής ενημέρωση εκπαιδευτικών και 
εκπαιδευομένων για τα αποτελέσματα των προσπα¬ 
θειών τους, έτσι ώστε να επιτυγχάνονται τα καλύ¬ 
τερα δυνατά μαθησιακά αποτελέσματα. 

3. Η αξιολόγηση, ως εξατομικευμένη εκτίμηση 
της επίδοσης του μαθητή, δεν είναι αυτοσκοπός και 
σε καμιά περίπτωση δεν προσλαμβάνει χαρακτήρα 

ανταγωνιστικό ή επιλεκτικό για το μαθητή του Γυ- 
μνασίου. Δεν αναφέρεται μόνο στην επίδοσή του 
στα διάφορα μαθήματα, αλλά και σε άλλα χαρακτη¬ 
ριστικά του, όπως είναι η προσπάθεια που καταβάλ¬ 
λει, το ενδιαφέρον του, οι πρωτοβουλίες που ανα¬ 
πτύσσει, η δημιουργικότητά του, η συνεργασία του 
με άλλα άτομα και ο σεβασμός των κανόνων λει¬ 
τουργίας του σχολείου. 

Άρθρο 2 

Διαδικασία αξιολόγησης 

1. Η αξιολόγηση του μαθητή κατά τη διάρκεια της 
φοίτησής του στο Γυμνάσιο προκύπτει από: 

α) την καθημερινή προφορική εξέταση και την όλη 
συμμετοχή του μαθητή στη διδακτική - μαθησιακή 
διαδικασία 

β) τις ολιγόλεπτες γραπτές δοκιμασίες (τεστ) 
γ) τις ωριαίες υποχρεωτικές γραπτές δοκιμασίες, 
οι οποίες γίνονται, χωρίς προειδοποίηση ανά μία 
κατά τη διάρκεια των δύο πρώτων τριμήνων και κα¬ 
λύπτουν την ύλη ευρύτερης διδακτικής ενότητας 
υπό τον όρο ότι προηγήθηκε κατά το προηγούμενο 
μάθημα σχετική ανακεφαλαίωση δ) τις εργασίες που 
εκτελούν οι μαθητές, στο σχολείο ή στο σπίτι, στα 
πλαίσια της καθημερινής διδακτικής εργασίας 
ε) τις συνθετικές δημιουργικές εργασίες 
ζ) τις γραπτές ανακεφαλαιωτικές εξετάσεις του 
Ιουνίου. 

2. Όλες οι διαδικασίες αξιολόγησης λαμβάνουν 
υπόψη τους επιδιωκόμενους διδακτικούς στόχους 
και εναρμονίζονται προς αυτούς. 

3. Οι γραπτές ωριαίες δοκιμασίες γίνονται με την 
ευθύνη του διδάσκοντα, σε συνάρτηση με τον προ¬ 
γραμματισμό της διδακτέας ύλης. Σχετικό πρό¬ 
γραμμα κατατίθεται στο Διευθυντή του Σχολείου, ο 
οποίος σε συνεννόηση με τους οικείους διδάσκο¬ 
ντες συντονίζει τη διεξαγωγή των δοκιμασιών αυτών 
έτσι ώστε να αποφεύγεται η διενέργεια ωριαίων δο¬ 
κιμασιών σε περισσότερα του ενός μαθήματα την 
ίδια μέρα. 

4. Κατά τη διάρκεια του Α' τριμήνου, κάθε μαθη¬ 
τής αναλαμβάνει την εκπόνηση μιας τουλάχιστον 
συνθετικής δημιουργικής εργασίας σε αντικείμενο 
της επιλογής του, με την καθοδήγηση του διδάσκο¬ 
ντος. Οι εργασίες, των οποίων τα θέματα καταχωρί¬ 
ζονται σε ειδικό βιβλίο, κατατίθενται τον τελευταίο 
μήνα λειτουργίας του σχολείου και παρουσιάζονται 
από τους μαθητές στην τάξη ή στα πλαίσια εκδηλώ¬ 
σεων της τάξης ή του σχολείου, θέματα δημιουργι¬ 
κών εργασιών μπορούν να αντλούνται όχι μόνο από 
τα καθημερινά μαθήματα αλλά και από τη σχολική 
και κοινωνική ζωή. Σκοπός τους είναι η ανάπτυξη 
της συνθετικής και δημιουργικής ικανότητας και της 
κριτικής σκέψης του μαθητή, η καλλιέργεια του 
πνεύματος της αναζήτησης και της έρευνας, η προ¬ 
ώθηση των ειδικών κλίσεων και ενδιαφερόντων του 
μαθητή και ο εθισμός του στη συστηματική και 
υπεύθυνη εργασία. Συνθετικές εργασίες μπορούν 


να αναλαμβάνουν και μικρές ομάδες μαθητών, ώστε 
να καλλιεργείται το πνεύμα συνεργασίας και να ανα¬ 
πτύσσεται η συλλογική προσπάθεια. Οι εργασίες 
πρέπει να ανταποκρίνονται στις δυνατότητες των 
μαθητών και στα διαθέσιμα σ’ αυτούς μέσα, ώστε να 
μπορούν να γίνουν από τους ίδιους, με την καθοδή¬ 
γηση του διδάσκοντος και χωρίς πρόσθετη ή ειδική 
βοήθεια. Οποια βοήθεια απαιτείται παρέχεται από 
το διδάσκοντα μέσα στο ωράριο απασχόλησής του 
στο σχολείο. 

5. Ο κάθε καθηγητής οφείλει, μαζί με τη βαθμο¬ 
λογία που καταθέτει στη διεύθυνση του σχολείου 
στο τέλος κάθε τριμήνου, να παραδίδει και σημεί¬ 
ωμα περιγραφικής αξιολόγησης για κάθε μαθητή 
σχετικά με την προσπάθεια, το ενδιαφέρον, τις πρω¬ 
τοβουλίες και τη δραστηριότητά του, καθώς και σχε¬ 
τικά με τις δυνατότητες που απέκτησε στο συγκε¬ 
κριμένο μάθημα. Για τα μονόωρα μαθήματα το ση¬ 
μείωμα κατατίθεται από το β' τρίμηνο. Οι παρατηρή¬ 
σεις της περιγραφικής αξιολόγησης στηρίζονται 
στην καταγραφή των δραστηριοτήτων αξιολόγησης 
που πραγματοποίησε ο διδάσκων κατά τα αντίστοιχα 
τρίμηνα. Οι παρατηρήσεις αυτές καταγράφονται και 
στα ατομικά δελτία των μαθητών και χρησιμοποιού¬ 
νται αποκλειστικά για εσωσχολική χρήση, με σκοπό 
την ενημέρωση του μαθητών και των γονέων τους 
καθώς και των Σχολικών Συμβούλων. 

Οι λεπτομέρειες, ως προς τη διαδικασία σύνταξης 
και καταχώρησης των στοιχείων της περιγραφικής 
αξιολόγησης, θα καθορισθούν με σχετικές οδηγίες 
του Παιδαγωγικού Ινστιτούτου. 

6. Κατά ορισμένα χρονικά διαστήματα, για ερευ¬ 
νητικούς λόγους ή για την αξιολόγηση της αποτελε- 
σματικότητας του σχολικού έργου σε εθνικό ή περι¬ 
φερειακό επίπεδο ή για άλλους παιδαγωγικούς λό¬ 
γους, είναι δυνατό να πραγματοποιούνται από το 
Παιδαγωγικό Ινστιτούτο και άλλα επιστημονικά όρ¬ 
γανα του ΥΠΕΠΘ εξεταστικές δοκιμασίες με βάση 
ειδικά μελετημένα κριτήρια. Τα τελικά αποτελέ¬ 
σματα των κριτηρίων αυτών σε εθνικό, τοπικό ή και 
σχολικό επίπεδο, ανάλογα με το ενδιαφέρον που 
παρουσιάζουν, γνωστοποιούνται στην αρμόδια Διεύ¬ 
θυνση του ΥΠΕΠΘ, στο Παιδαγωγικό Ινστιτούτο, 
στους Σχολικούς Συμβούλους, στις Διευθύνσεις και 
στα Γ ραφεία Εκπ/σης καθώς και στα σχολεία των 
περιφερειών στις οποίες έγιναν οι δοκιμασίες, χωρίς 
ν’ αναφέρονται σ’ αυτά οι ατομικές επιδόσεις των 
μαθητών κάθε σχολείου. 

Άρθρο 3 

Γραπτές ανακεφαλαιωτικές εξετάσεις Ιουνίου 

1. Τα μαθήματα στα Γυμνάσια λήγουν στις 31 
Μαΐου κάθε διδακτικού έτους. Οταν η ημερομηνία 
αυτή συμπίπτει με Σάββατο, Κυριακή ή Δευτέρα, τα 
μαθήματα λήγουν την αμέσως προηγούμενη Παρα¬ 
σκευή. 

2. Τον Ιούνιο, μετά τη λήξη της διδασκαλίας των 

μαθημάτων, διεξάγονται γραπτές ανακεφαλαιωτι¬ 
κές εξετάσεις σε όλα τα μαθήματα που διδάχτηκαν 
στη διάρκεια του διδακτικού έτους, εκτός από τη 
Φυσική Αγωγή, τη Μουσική, την Οικιακή Οικονομία, 
την Τεχνολογία, τα Καλλιτεχνικά και το Σχολικό 
Επαγγελματικό Προσανατολισμό. 

3. Όσων μαθημάτων η διδασκαλία λήγει κατά τη 
διάρκεια του σχολ. έτους η γραπτή ανακεφαλαιω¬ 
τική εξέταση διενεργείται αμέσως μετά τη λήξη της 
διδασκαλίας τους και σε ημέρα και ώρα που θα ορί¬ 
σει ο σύλλογος των διδασκόντων. 

4. Η εξεταστέα ύλη ορίζεται από το διδάσκοντα, 
γνωστοποιείται εγγράφως στο διευθυντή του σχο¬ 
λείου, καταχωρίζεται στο βιβλίο ύλης και γνωστο¬ 
ποιείται στους μαθητές. 

Ως εξεταστέα ύλη κατά μάθημα ορίζονται τα 3/5 
της ύλης που διδάχθηκε με την προϋπόθεση ότι 
αυτά δεν είναι λιγότερα από το μισό της διδακτέας 
ύλης. 

5. Μετά τη λήξη των μαθημάτων καταρτίζεται από 
το σύλλογο το πρόγραμμα των εξετάσεων και ανα¬ 
κοινώνεται στους μαθητές. 

6. Κατά τις γραπτές ανακεφαλαιωτικές εξετάσεις, 
τα θέματα διατυπώνονται έτσι ώστε να ελέγχεται η 
απόδοση πληροφοριακών γνωστικών στοιχείων και 
να διερευνάται η ικανότητα του μαθητή να εφαρμό¬ 
ζει, να συνδυάζει, να συνθέτει, να κρίνει και γενικό¬ 
τερα να επεξεργάζεται δημιουργικά ένα δεδομένο 
υλικό. 

Αρθρο 4 

Βαθμός ετήσιας επίδοσης κατά μάθημα 

1. Ως βαθμός ετήσιας επίδοσης του μαθητή, σε 
κάθε μάθημά, στο οποίο γίνεται γραπτή ανακεφα¬ 
λαιωτική εξέταση, λογίζεται το 1 /4 του αθροίσματος 
που προκύπτει από την άθροιση των τριών τριμη¬ 
νιαίων βαθμών και του βαθμού των γραπτών εξετά¬ 
σεων Ιουνίου. 

2. Στα μαθήματα, για τα οποία δεν προβλέπεται 
γραπτή ανακεφαλαιωτική εξέταση, ως βαθμός ετή¬ 
σιας επίδοσης λογίζεται το 1 /3 του αθροίσματος των 
τριών τριμηνιαίων βαθμών. 

3. Στα μαθήματα που διδάσκονται κατά το ήμισυ 
του διδακτικού έτους, ως βαθμός ετήσιας επίδοσης 
λογίζεται το 1 /3 του αθροίσματος των δύο τριμη¬ 
νιαίων βαθμών και του βαθμού των γραπτών εξετά¬ 
σεων. 

4. Ως βαθμός ετήσιας επίδοσης στα μαθήματα 
που έχουν κλάδους λογίζεται ο μέσος όρος των τελι¬ 
κών βαθμών κατά κλάδο, οι οποίοι εξάγονται σύμ¬ 
φωνα με τα οριζόμενα στην παράγραφο 1 αυτού του 
άρθρου. 

5. Ο βαθμός της συνθετικής δημιουργικής εργα¬ 
σίας συνυπολογίζεται αυτοτελώς για το βαθμό ετή¬ 
σιας επίδοσης του μαθητή. 

Σε περίπτωση ^συλλογικής εργασίας ο βαθμός εί¬ 
ναι ο ίδιος για ολους τους μαθητές που πήραν μέρος 
σ’ αυτήν. Εάν κάποιος μαθητής πραγματοποιήσει 


περισσότερες της μιας συνθετικές δημιουργικές ερ¬ 
γασίες, για την εξαγωγή του τελικού μέσου ορού της 
επίδοσής του υπολογίζεται η εργασία με το μεγαλύ¬ 
τερο βαθμό. 

6. Για τους μαθητές που παρουσιάζουν μαθησια¬ 
κές δυσκολίες εφαρμόζονται οι διατάξεις του άρ¬ 
θρου 4 του Π.Δ. 429/1991. 

Άρθρο 5 

Παιδαγωγικά, συσκέψεις - ενημέρωση των γονέων 
- έλεγχος προόδου 

1. Η πρόοδος των μαθητών, καθώς και οι δυσκο¬ 
λίες μάθησης που παρουσιάζουν, αποτελούν αντι¬ 
κείμενα συχνών και συστηματικών συζητήσεων του 
συλλόγου διδασκόντων. Σκοπός των συζητήσεων 
αυτών είναι η ανταλλαγή απόψεων και η αλληλοενη- 
μέρωση των εκπαιδευτικών για ζητήματα αξιολόγη¬ 
σης καθώς και η λήψη μέτρων για την πρόληψη της 
σχολικής αποτυχίας. 

2. Με τη λήξη κάθε τριμήνου πραγματοποιούνται 
παιδαγωγικές συσκέψεις, στις οποίες μετέχει όλο 
το διδακτικό προσωπικό και έχουν ως θέμα την εκτί¬ 
μηση της προόδου των μαθητών σε επίπεδο τάξης 
και σχολείου. Η ενημέρωση των γονέων γίνεται με 
ευθύνη του Διευθυντή του σχολείου από τους διδά¬ 
σκοντες στην τάξη. Η συνεργασία με τους γονείς 
προσφέρει στον εκπαιδευτικό πληροφορίες οι 
οποίες θα τον βοηθήσουν να κατανοήσει καλύτερα 
■το μαθητή και να τον αξιολογήσει σωστότερα. Το 
σχολείο γνωστοποιεί στους γονείς την ημέρα και την 
ώρα που κάθε εκπαιδευτικός δέχεται σε συνεργασία 
τους γονείς των μαθητών. 

3. Οι παιδαγωγικές συναντήσεις των εκπαιδευτι¬ 
κών για θέματα αξιολόγησης των μαθητών, καθώς 
και οι συναντήσεις με τους γονείς, εντάσσονται 
στον ετήσιο και τριμηνιαίο προγραμματισμό των δρα¬ 
στηριοτήτων του σχολείου, ο οποίος γνωστοποιείται 
στους Σχολικούς Συμβούλους. Στις συναντήσεις αυ¬ 
τές μπορούν να συμμετέχουν και οι Σχολικοί Σύμ¬ 
βουλοι. 

Άρθρο 6 
Έναρξη ισχύος 

1. Η ισχύς αυτού του Προεδρικού Διατάγματος αρ¬ 
χίζει από τη δημοσίευσή του στην εφημερίδα της 
Κυβερνήσεως. 

2. Από την ίδια ημερομηνία καταργούνται οι διατά¬ 
ξεις των άρθρων 1, 2 και 3 του Π.Δ/τος 429/1991 ( 
ΦΕΚ 156 τ.Α'). 

3. Στον Υπουργό Εθνικής Παιδείας και θρησκευ¬ 
μάτων αναθέτουμε τη δημοσίευση και εκτέλεση του 
παρόντος Προεδρικού Διατάγματος. 

Αθήνα, 17 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Ε ΘΝ Ι ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ <3Π 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.00’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώλποπ ΦΕΚ όλων των Τευχών Σολωμού 51 τπλ.: 52.39.762 
•ΒΙΒΛΙΟΘΗΚΗ: Σολωμού 51 τπλ : 52.48.188 

* Για φωτοαντίγραφα παλαιών τευχών στην οδό ΣολωμοΟ 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολω μού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 οελίδες μέχρι 16 δρχ. 150, από 17 έως 24 δρχ. 200 
Από 25 οελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' Δρχ 

β) » » » Β' » 

Υ) » » » Γ >» 

δ) » » » Δ' » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

π) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

)χ. 15.000 Δρχ. 750 

» 30.000 » 1.500 

» 10.000 » 500 

» 30.000 » 1.500 

» 20.000 » 1.000 

» 10.000 » 500 

» 5.000 » 250 

» 10.000 » 500 

» 3.000 » 150 

» 200.000 » 10.000 

» 100.000 » 5.000 


Πληροφορίες: τηλ. 52.48.320 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 






